open-index/open-wikipedia-markdown huggingface dataset:
Mike Hooper

**Mike Hooper** (født 10. februar 1964 i Bristol) er en tidligere engelsk fotballkeeper.

Hooper startet sin karriere som juniorspiller i *Mangotsfield United* før han signerte for Bristol City i 1983. Her ble han værende i 2 sesonger, men fikk kun en ligakamp. I 1985 skrev han under for Wrexham. Her fikk han 34 ligakamper. Han ble hentet til Liverpool av manager Kenny Dalglish for £40&nbsp;000 25. oktober 1985. Han ble hentet som reserve for Bruce Grobbelaar, men fikk likevel 73 kamper for de røde, (51 ligakamper), i de 8 sesongene han tilbragte i Anfield – klubben.

Han ble lånt ut til Leicester i 1990 hvor han spilte 14 ligakamper.

I 23. september 1993 ble han solgt til Newcastle hvor han spilte 25 kamper. Han la opp i 1995.

Han jobber i dag som dørvakt på et utested i City of Durham.

## Statistikk
### Kamper
**Liverpool**
* **1985-1993:** Ligakamper – mål: **51 kamper – 0 mål.**
* **1985-1993:** Totalt kamper – mål: **73 kamper – 0 mål.**

### Medaljer
* **1986:** Charity Shield vinner.
* **1986:** Screen Sport Super Cup vinner.
* **1988:** Charity Shield vinner.
* **1989:** Charity Shield vinner.
* **1990:** Charity Shield vinner.

## Se også
* Statistikk om Liverpool FC.

## Referanser


## Eksterne lenker
* 
* Profil på LFChistory.net
* profil på Liverpools offisielle hjemmeside
17. serierunde i Adeccoligaen 2007

**17. serierunde i Adeccoligaen 2007** startet som en full runde den 5. august med åtte kamper den som alle startet klokken 18.00. Som et ledd i et dommerutvekslingsprogram hadde for øvrig kampen mellom Hønefoss og Tromsdalen en finsk hoveddommer.

## Fakta

## Eksterne lenker
* Adeccoligaen 2007: Terminliste og resultater  på altomfotball.no
The Human Equation

***The Human Equation*** er det sjette studioalbumet til Ayreon. Albumet er laget av det eneste faste Ayreon-medlemmet Arjen Lucassen, med ti gjestevokalister, fire gjestekeyboardister og en gjestetrommeslager. Se nedenfor for full liste over musikere. Albumet blir sett på som et av de beste «rockeoperaene» og progressive konseptalbumene noen sinne.

Albumet er et konseptalbum og handler om en person som har havnet i koma. Han ligger i sykehussengen uten evnen til å røre seg, men kan høre stemmene til de som sitter rundt ham, i tillegg til hans egne minner og følelser.

## Sporliste
;Disk 1
# «Day One: Vigil» (1:33)
# «Day Two: Isolation» (8:42)
# «Day Three: Pain» (4:59)
# «Day Four: Mystery» (5:37)
# «Day Five: Voices» (7:10)
# «Day Six: Childhood» (5:05)
# «Day Seven: Hope» (2:47)
# «Day Eight: School» (4:23)
# «Day Nine: Playground» (2:16)
# «Day Ten: Memories» (3:57)
# «Day Eleven: Love» (4:18)

;Disk 2
# «Day Twelve: Trauma» (9:54)
# «Day Thirteen: Sign» (4:47)
# «Day Fourteen: Pride» (4:43)
# «Day Fifteen: Betrayal» (5:24)
# «Day Sixteen: Loser» (4:47)
# «Day Seventeen: Accident?» (5:42)
# «Day Eighteen: Realization» (4:31)
# «Day Nineteen: Disclosure» (4:43)
# «Day Twenty: Confrontation» (7:03)

## Personell
*Arjen Anthony Lucassen – Vokalist (stemmen til «bestevenn») og alle instrumenter med unntak av gjestemusikerne
*Mikael Åkerfeldt – Vokalist (stemmen til «frykt»)
*Mike Baker – Vokalist (stemmen til «far»)
*Marcela Bovio – Vokalist (stemmen til «kone»)
*Eric Clayton – Vokalist (stemmen til «fornuft»)
*Magnus Ekwall – Vokalist (stemmen til «stolthet»)
*Heather Findlay – Vokalist (stemmen til «kjærlighet»)
*Devon Graves – Vokalist (stemmen til «smerte»)
*Irene Jansen – Vokalist (stemmen til «lidenskap»)
*James LaBrie – Vokalist (stemmen til «meg»)
*Devin Townsend – Vokalist (stemmen til «sinne»)
*Ed Warby – Trommer
*Ken Hensley – Keyboard
*Martin Orford – Keyboard
*Joost van den Broek – Keyboard
*Oliver Wakeman – Keyboard
*Robert Baba – Fiolin
*Marieke van der Heyden – Cello
*Jeroen Goossens – Fløyte
*John McManus – Fløyte

## Eksterne lenker
*
Curtiss C-46 Commando

**Curtiss C-46 Commando** er et to-motors amerikansk transportfly.

C-46 Commando ble opprinnelig utviklet som passasjerfly under betegnelsen **CW-20**, men med den andre verdenskrig i gang kom flytypen til først og fremst bli brukt militært. Den første prototypen, som eneste fly fikk betegnelsen **C-55**, ble overført til BOAC, og fra 12. juli 1942 ble C-46 levert til det amerikanske flyvåpenet. C-46 ble også benyttet av den amerikanske marinen under betegnelsen **R5C**.

Etter den andre verdenskrig ble C-46 brukt både som fraktfly og passasjerfly av sivile operatører, blant annet av det israelske flyselskapet El Al. Produksjonen opphørte i 1946, men noen få fly er fremdeles (per 2013) i kommersiell bruk.

I Norge ble flytypen benyttet av Fred. Olsens Flyselskap som fraktfly.

## Spesifikasjoner

## Referanser




## Eksterne lenker
* Curtiss-Wright C-46 Commando
Christine Conradt

**Christine Conradt** (født 7. oktober 1973 i Lincoln, Nebraska) er en amerikansk manusforfatter. Hun fullførte et manusforfatterkurs i School of Cinema-Television ved University of Southern California i 1992.

## Filmografi
Handling/manusforfatter
* *[[Partners]]* (kortfilm)
* *Cannibals* (2009)
* *[[Hotel California (film)|Hotel California]]* (2008)
* *[[The Perfect Assistant]]* (2007)
* *[[My Daughter’s Secret]]* (2007)
* *[[Like Mother Like Daughter]]* (2007)
* *[[Framed For Murder]]* (2007)
* *[[Demons from Her Past]]* (2007)
* *[[Christie's Revenge]]* (2007)
* *[['Til Lies Do Us Part]]* (2007)
* *[[The Rival]]* (2006)
* *[[The Perfect Marriage]]* (2006)
* *[[Murder in My House]]* (2006)
* *[[Ghetto Dawg 2]]* (2005)
* *[[A Lover’s Revenge]]* (2005)
* *[[A Killer Upstairs]]* (2005)
* *[[The Perfect Nanny]]* (2000)

## Referanser


## Eksterne lenker
* 
*
Anders Johansson

**Anders Johansson** er navnet til flere personer:

*Anders Johansson (politiker) (f. 1891, d. 1975), tidligere svensk politiker for Folkpartiet liberalerna
*Anders Johansson (journalist) (f. 1942), svensk journalist, bl a med bøker om Norge
*Anders Johansson (musiker) (f. 1962), svensk trommeslager i power metal-band HammerFall
*Anders Johansson (komiker) (f. 1974), svensk musiker, komiker og programleder
*Anders Johansson (ishockeyspiller) (f. 1988), svensk ishockeyspiller
*Anders Johansson (fotballtrener), svensk fotballtrener
Zacatecas (by)

:*Zacatecas er navnet på både en by og en delstat i Mexico. For delstaten, Zacatecas, se [[Zacatecas (delstat)]].*

**Zacatecas** er hovedstaden i den meksikanske delstaten med samme navn. Byen ble grunnlagt den 8. september 1546. Opprinnelig ble byen kalt for *Minas de los Zacatecas*. Zacatecas befinner seg omtrent 2500 meter over havet og det bor omtrent 120&nbsp;000 innbyggere i byen. I 1993 ble det historiske sentrum av Zacatecas satt på UNESCOs liste over verdens kultur- og naturarvsteder.

## Referanser
Grip Dagen

***Grip Dagen*** er et nonprofit gatemagasin for Asker og Bærum. Selgerne kjøper magasinene, og selger dem videre på gaten til dobbel pris. Mellomlegget beholder selgeren som lønn. Et eventuelt driftsoverskudd vil også komme selgerne til gode.

Daglig leder er Kari Myrvold, mens Julian Iversen er redaktør.
Brandenburg an der Havel

**Brandenburg an der Havel** er en by i Tyskland og i delstaten Brandenburg med rundt 75&nbsp;000 innbyggere. Byen ligger ved bredden av elven Havel.

Selv om byen Brandenburg er mindre kjent enn delstaten ga den navn til det gamle bispedømmet Brandenburg, markgrevskapet Brandenburg og den nåværende delstaten. I dag er den en by i nærheten av Berlin, men en gang var byen opphavet til riket Brandenburg og Preussen.

## Historie
Slottet i Brandenburg, som hadde vært en festning for den slaviske stammen Stodoranie kalt **Brenna**, ble erobret i 929 av Kong Henrik I av Sachsen. Byen ble bare værende tysk til 983, da slaverne tok den tilbake. De neste 170 årene styrte de slaviske prinsene av Hevellesstammen området. Den siste av dem, Pribislav, døde i 1150. Etter dette slo Albert I seg ned her og var den første markgreven av Brandenburg. Byen holdt seg på den vestlige bredden av Havel frem til 1196, da den begynte å strekke seg over på østsiden. De to bydelene ble regnet som to forskjellige byer i flere hundre år (Gamle og Nye Brandenburg).

I 1314 ble de to byene medlem av Hansaen. Trettiårskrigen gikk hardt utover byen med plyndring og ødeleggelse og den mistet mye makt. Potsdam ble den nye hovedstaden og hoffet reiste fra byen Brandenburg. I 1715 ble de to halvdelene av byen slått sammen til én by.

Brandenburg-Görden fengsel ble oppført i 1928. Det er opprettet et museum over fengselets historie i den nasjonalsosialistiske perioden 1933 til 1945.

Etter Berlinmurens fall minket folketallet fra over 100&nbsp;000 i 1989 til rundt 75&nbsp;000 i 2005 på grunn av fraflytting. Det er stort sett unge folk som har flyttet fra byen, så fremtiden til byen er usikker.

## Bydeler
* Dom, med delbydeler Klein Kreutz (med Saaringen), Gollwitz og Wust.
* Altstadt, med delbydel Neuendorf
* Neustadt, med delbydeler Göttin und Schmerzke
* Görden
* Hohenstücken
* Nord
* Kirchmöser, med delbydel Mahlenzien
* Plaue
* Quenz med delbydel Klingenberg

## Referanser


## Eksterne lenker
* 
* Domkirken i Brandenburg
* Bykart
* Informasjon om sentrum av Brandenburg
Sabbath Bloody Sabbath

***Sabbath Bloody Sabbath*** er Black Sabbaths femte studioalbum.

## Sporliste

## Personell
*Tony Iommi – Gitar og keyboard
*Ozzy Osbourne – Vokal
*Geezer Butler – Bass
*Bill Ward – Trommer

;Gjestemusikere
*Rick Wakeman – Keyboard på «Sabbra Cadabra»

## Eksterne lenker
*
Ugly

***Ugly*** er debutalbumet til det norske thrash metal-bandet Vesen.

## Sporliste
# «Calm Before the Storm» (0:55)
# «Taste My Disease» (4:57)
# «Hate» (3:41)
# «Idolatry of the Flesh» (5:00)
# «Masterpiece» (3:46)
# «Ugly» (5:44)
# «War» (5:02)
# «Collapse» (5:38)
# «This Harmony» (6:02)
# «See You in Hell» (4:29)
# «Untitled» (1:25)

## Personell
*Thomas Ljosåk &ndash; Gitar og vokalist
*Ronny Østli &ndash; Gitar og vokal
*Kenneth Solb Andersen &ndash; Bassgitar og ekstravokal
*Dag Olav Husås &ndash; Trommer
;Gjestemusikere
*Stian Sandersen (Khonsu) &ndash; Vokal på spor 9
*Anette Gulbrandsen &ndash; Ekstravokal på spor 9
*Ausslavia &ndash; Vokal på spor 6
*Sigurd Dæhli &ndash; Vokal på spor 11
*Stian Kråbøl &ndash; Gitarsoloer på spor 1, 2, 3 og 8
*Erilaz &ndash; Gitar-riff på spor 9
;Andre medvirkende
*Kim Sølve &ndash; Coverdesign
*Trine Paulsen &ndash; Coverdesign
## Referanser
Sabotage

***Sabotage*** er Black Sabbaths sjette studioalbum og det mestselgende av alle fra bandet.

## Sporliste

## Personell
* Tony Iommi – Gitar og keyboard
* Ozzy Osbourne – Vokal
* Geezer Butler – Bass
* Bill Ward – Trommer

## Eksterne lenker
*
Bad Salzuflen

**Bad Salzuflen** er en by i Tyskland i delstaten Nordrhein-Westfalen med rundt 55&nbsp;000 innbyggere. Byen ligger i *[[kreis]]en* Lippe ved elven Werre.

Byen er kjent for saltvannet og de varme kildene som ligger her, og er en gammel by med mange historiske bygninger. 

## Referanser


## Eksterne lenker
*
Castrop-Rauxel

**Castrop-Rauxel** er en by i Tyskland i delstaten Nordrhein-Westfalen med rundt 75&nbsp;000 innbyggere. Byen ligger i *[[kreis]]en* Recklinghausen ved elven Emscher mellom storbyene Dortmund i øst, Bochum i sør, Herne i vest, og Recklinghausen og Waltrop (ikke en storby) i nord i den østlige delen av Ruhrområdet. 

## Historie
Castrop-Rauxel ble først nevnt i 834 som Villa Castorpe, og fikk retter som fri by i 1384. I 1975 ble den slått sammen med Henrichenburg og ble en del av Vest, en bydel i Recklinghausen.
## Eksterne lenker
*
Next-Generation Secure Computing Base

**Next-Generation Secure Computing Base (NGSCB)**, tidligere kjent under navnet **Palladium**, er en programvarearkitektur som utvikles av Microsoft. Arkitekturen bygger på maskinvarekomponenter utviklet av Trusted Computing Group (TCG), og har som målsetning å skape et sikkert miljø for PCen å kjøre i.

Kritikere hevder at systemet legger til rette for at leverandører kan velge å hindre konkurrerende programmer å kjøre, og at sluttbrukere mister kontrollen over sin egen PC.
Domkirken

**Domkirken** kan peke på:
* Fredrikstad domkirke
* Oslo domkirke
* Hamar domkirke
* Tønsberg domkirke
* Kristiansand domkirke
* Stavanger domkirke
* Bergen domkirke
* Molde domkirke
* Trondheim domkirke
* Bodø domkirke
* Tromsø domkirke

## Se også
* Domkirken prestegjeld
* Domprostiet
* Katedral
Sandnes Idrettslag

**Sandnes Idrettslag** (**SI**) er et idrettslag i Sandnes i Rogaland, stiftet i 1946. Idrettslaget har grupper innen friidrett, alpint, langrenn og orientering. SI er det største idrettslaget i Sandnes med over  medlemmer.

Laget har hjemmebane på Sandnes idrettspark der de har stått for NM i friidrett 1986, NM i friidrett 2002, NM i friidrett 2010 og NM i friidrett 2017.

Orienteringsgruppa arrangerte NM i sprint-orientering i 2018, og skal gjøre det samme i 2026.

## SI-bragden/Æresmedlemskap
SI-bragden tildeles lagsmedlemmer i Sandnes Idrettslag som ved spesiell stor innsats for laget enten idrettslig, administrativt eller begge deler, har gjort seg fortjent til den. Laget har 10 æresmedlemmer. For å bli æresmedlem må vedkommende tidligere ha mottatt SI-Bragden, og etter denne tildelingen fortsatt ha ytt laget spesielt store fortjenester, enten idrettslig, administrativt eller begge deler. ( ref lagets lover §3.)

Æresmedlem tildeles en medalje i gylt 830 sølv. Medlemmets navn graveres på agrafen. På forsiden loddes et SI merke i emalje. Rundt dette graveres æresmedlemskapet og dato for utdeling. Æresmedlemmer utnevnes etter innstilling av en oppnevnt komite.

## Medlemmer
Familien Ingebrigtsen er medlem her, herunder faren Gjert Ingebrigtsen og sønnene Jakob Ingebrigtsen, Filip Ingebrigtsen og Henrik Ingebrigtsen. Andre kjente friidrettsutøvere er Narve Gilje Nordås og Bjørnar Ustad Kristensen. Kenny Rettore ble leder i hovedstyret i  2003 til han ble ordfører i Sandnes kommune i 2023. Rune Christiansen overtok ledervervet.

## Referanser


## Eksterne lenker
*
Sandnes Idrettslag (andre betydninger)

**Sandnes Idrettslag** kan vise til
* Sandnes Idrettslag (Finnmark) i Sør-Varanger kommune, Troms og Finnmark
* Sandnes Idrettslag (Rogaland) i Sandnes kommune, Rogaland
Handelsdepartementet (USA)

**Handelsdepartementet** (engelsk *Department of Commerce*) er et departement i den amerikanske føderale regjeringen som har til oppgave å fremme økonomisk utvikling. Departementet ble opprettet 14. februar 1903 som Handels- og arbeidsdepartementet, men 4. mars 1913 ble oppgaver knyttet til sysselsetting overført til det nye Arbeidsdepartementet og navnet endret til Handelsdepartementet.

Handelsdepartementet har 43&nbsp;800 ansatte (2011) og et budsjett på 9,4 milliarder dollar (2006).

## Underliggende etater
* Bureau of Industry and Security
* Economics and Statistics Administration
** Bureau of Economic Analysis
** Bureau of the Census
* Economic Development Administration
* International Trade Administration
* Minority Business Development Agency
* National Oceanic and Atmospheric Administration
* National Telecommunications and Information Administration
* Patent and Trademark Office
* Technology Administration
** National Institute of Standards and Technology
** National Technical Information Service
** Office of Technology Policy

## Referanser


## Eksterne lenker
*
Handelsdepartement

Navnet eller begrepet **Handelsdepartement** finnes i flere land. Se f.eks.:
* Handelsdepartementet (Norge)
* Handelsdepartementet (USA)
* Handelsdepartementet (Island)
Edward Felten

**Edward William Felten** (født 25. mars 1963) er professor i informatikk ved Princeton University i Princeton, New Jersey, USA. Han har jobbet mye med IT-sikkerhet, og er mest kjent for sitt arbeid i forbindelse med den åpne utfordringen fra SDMI i 2000.

## Referanser


## Eksterne lenker
* 
* Feltens hjemmesider
* Freedom to Tinker, Feltens blogg
Recklinghausen

**Recklinghausen** er en by i Ruhrområdet i delstaten Nordrhein-Westfalen i Tyskland med rundt 120&nbsp;000 innbyggere. Byen er administrasjonssenter i Landkreis Recklinghausen.

## Historie
Recklinghausen ble først nevnt i år 1017 som *Richoldinchuson*. Siden 1150 har byen vært sentrum i det såkalte *Vest Recklinghausen*, et forvaltings- og domstolsområde for hele regionen. Vest Recklinghausen hørte til kurfyrstedømmet Köln frem til 1802. I 1236 fikk Recklinghausen fullstendige byrettigheter. 

Mellom 1514 og 1706 ble det brent hekser i byen. Forfølgelsen av heksene hadde sitt høydepunkt i 1580-1581 og 1588-1589.

Etter at kurfyrstedømmet Köln ble avskaffet kom Recklinghausen til hertugdømmet Arenberg, i 1811 til storhertugdømmet Berg og i 1814 til den prøyssiske sivilstyresmakten mellom Weser og Rhinen. I 1815 ble byen en del av provinsen Westfalen i Preussen.

I 1949 ble Recklinghausen en storby, det vil si at byen fikk mer enn 100&nbsp;000 innbyggere. I 1975 ble Recklinghausen sete i kreisen Recklinghausen.

## Referanser


## Eksterne lenker
*
Peder Christian Holst

**Peder Christian Holst** (født 27. april 1798 i Trondhjem, død 14. desember 1873 i Moss) var norsk offiser, stortingsrepresentant og direktør for Kongsberg Våpenfabrikk (KV) 1842&ndash;1854.  Holst overtok stillingen som direktør etter Fredrik Meyn og ble etterfulgt av Jens Landmark.

Holst var stortingsmann for Smaalenenes amt 1839 og 1841 og for Kongsberg i 1848 og 1851. 

I Holsts tid ved KV var det dårlige tider. En stor del av arbeidernes lønn ble utdelt i form av korn, og da kornprisene steg, ble deres levestandard kraftig redusert.

## Referanser


## Kilder
* Popperud, Erling: *Streiftog gjennom Kongsberg Våpenfabrikks historie*
*

## Eksterne lenker
*
Tertnes videregående skole

**Tertnes videregående skole** (tidligere Åsane gymnas) er en fylkeskommunal videregående skole i Åsane bydel i Bergen. Skolen var ved opprettelsen lokalisert på Eidsvåg skole og fikk sin nåværende skolebygning i 1972, tegnet av arkitekt Sigmund Myking. I 2007 ble skolen utvidet fra 3400 til 5500 kvadratmeter. I 2018 ble arealet rehabilitert og utvidet til 12 000 kvadratmeter - inkludert ny idrettshall, bibliotek og kantine, og fikk overført elevene fra tidligere U. Pihl videregående skole som ble lagt ned. Skolen har nå 90 ansatte og 735 elever. Skolen er fylkets toppidrettsgymnas for sommeridretter i samarbeid med Olympiatoppen vest. Vinteridrettene er lagt til Voss gymnas på Voss.

## Utdanningstilbud
Vedtatt utdanningstilbud for skoleåret 2023-2024:

Studieretningen Design og håndverk ble lagt ned høsten 2013, Studiespesialisering med formgivingsfag høsten 2017.

Studieretningene Idrettsfag og Service og samferdsel legges ned høsten 2020.

## Referanser


## Eksterne lenker
* 
*
Herne

**Herne** er en by i delstaten Nordrhein-Westfalen i Tyskland, med rundt 165&nbsp;000 innbyggere. Byen ligger i Ruhrområdet ved elven Emscher, midt mellom byene Bochum og Gelsenkirchen. 

Som de fleste andre byer i området var Herne en liten landsby frem til 1800-tallet. Da kullbryting og produksjon av stål oppstod i området ble landsbyene i Ruhrområdet byer. 

Herne i dag inneholder de tidligere separate bosetningene Herne, Wanne og Eickel. Gårdene med disse navnene ble grunnlagt på 1000- og 1100-tallet. I 1860 åpnet den første kullgruven, og de neste tjue årene ble folketallet tjuedoblet og Herne ble en by. Den samme utviklingen hadde Wanne og Eickel, som i 1926 ble slått sammen til den nye byen **Wanne-Eickel**. I 1975 ble Wanne-Eickel, som da var en by med over 70&nbsp;000 innbyggere, slått sammen med Herne. 

Hvert år i august blir det avholdt et marked kalt *Cranger Kirmes* i bydelen *Crange*. Det er det tredje største markedet i Tyskland med omtrent 3,5 millioner besøkende. Makedet kan spores tilbake til 1400-tallet da bønder begynte å handle med hester. 

## Bilder

File:Herne koenigliches Bergrevier.jpg|Bygningen *königliches Bergrevier*
File:Herne, kerk in straatzicht foto3 2010-08-07 17.07.JPG|Kristuskirken
File:Herne trainstation eastside.jpg|Jernbanestasjonen
File:Herne town hall.jpg|Rådhuset


## Referanser


## Eksterne lenker
*
Burgas

**Burgas**, også skrevet **Bourgas** (bulgarsk: Бургас) er den fjerde største byen i Bulgaria, med 205&nbsp;821
innbyggere (2006), og den nest største byen ved kysten av Svartehavet etter Varna. Byen er hovedstad i provinsen Burgas og et senter for industri og turisme.

Burgas ble grunnlagt som en liten fiskerlandsby på 1600-tallet. Først etter at byen fikk jernbane og havnen ble utbygd tidlig på 1900-tallet, begynte den å vokse. I dag har Burgas den største og viktigste havnen i Bulgaria og her finner man Bulgarias største fiskerflåte. Byen arrangerer flere årvisse festivaler, og best kjent av dem er den internasjonale folklorefestivalen i slutten av august.

Byen er omringet av Burgassjøene, og er det vestligste punktet i Svartehavet i den store Burgasbukta.  I dag er byen et viktig økonomisk og kulturelt senter i sørøstlige deler av Bulgaria, der Burgas internasjonale lufthavn tjener feriestedene langs den sydlige bulgarske kysten.

LUKoil Neftokhim Burgas ved Burgas er det største oljerafinneriet både i Bulgaria og på Balkan.

I 2012 ble flyplassen i Burgas utsatt for et terrorangrep. En bombe på en buss var åsted for et terrorist angrep utført av en selvmordsbomber som skulle frakte israelske turister fra Burgas flyplass i Burgas, Bulgaria 18. juli 2012. Bussen fraktet 42 israelere, hovedsakelig ungdommer, fra flyplassen til sine hoteller, etter at de kom på et fly fra Tel Aviv. Eksplosjonen drepte fem israelere samt den bulgarske bussjåføren og skadet 32 israelere, det skapte internasjonal fordømmelse.

## Severdigheter
Burgas vakreste severdighet er St. Kiril og Metodij-kirken som ble oppført på slutten av 1800-tallet. Denne katedralen er tilegnet helgenbrødrene Kyrillos og Methodios som skapte det kyrilliske alfabetet.

Omtrent tre mil nordøst for Burgas, og noen kilometer syd for Slăntsjev brjag (også kjent som feriestedet Sunny Beach) ligger den sjarmerende gamle byen Nesebăr, som står på UNESCOs verdensarvliste.

## Eksterne lenker
*
Grønlands amt

**[[Grønland]]** bestod fra 1953 til 31. desember 2008 av tre amt (fylker): Vestgrønland (Kitaa), Østgrønland (Tunu) og Nordgrønland (Avannaa). Kiteaa hadde 15 kommuner, Tunu hadde to kommuner og Avanaa hadde én kommune. 

Denne inndelingen ble vedtatt ved lov nr. 271 av 27. mai 1950. 

## Referanser
Rune Andréasson

**Rune Herbert Emanuel Andréasson** (født 11. august 1925 i Lindome rett sør for Göteborg, død 15. desember 1999 i Viken i Skåne av kreft) var en svensk tegneserieskaper og animatør. Seriene hans ble først og fremst utgitt i Sverige, men etterhvert også i flere europeiske land. Hans mest berømte tegneserie var *[[Bamse (tegneserie)|Bamse – verdens sterkeste bjørn]]* (*Bamse – världens starkaste björn*), som har blitt kalt «Sveriges mest älskade figur».

## Skuespiller
Rune Andréasson var utdannet skuespiller og spilte blant annet flere roller på Göteborgs Stadsteater.

## Illustratør og tegneserieskaper
Han debuterte som eventyrillustratør i 1942. Fra 1944 laget han tegneserier for barn, og han debuterte som tegneserieskaper med serien *Brum* fra 1945 i Göteborgs-Posten. Hans mest berømte tegneserie, *[[Bamse (tegneserie)|Bamse – verdens sterkeste bjørn]]* (*Bamse – världens starkaste björn*), ble skapt som tegnefilm for Sveriges Television i 1966. Tegneseriebladet med Bamse kom i 1973, og har siden vært utgitt både i Sverige og Norge, men bladet ble lagt ned i Norge i 2009. Under arbeidet med de første Bamse-filmene, kom tegneseriebladet Pellefant, om en blå, snill elefant som Andréasson utviklet på 1950-tallet. Bladet ble utgitt i Sverige fra 1965 til 1993, og i Norge fra 1965 til 1990.

## Bildegalleri

Fil:Rune Andréasson animating in the 1950s.jpg|Rune Andréasson under arbeidet med TV-serien *Nalle ritar och berättar* på 1950-tallet.
Fil:Bamse.jpg|upright=0.6|Rune Andréassons tegneseriefigur *[[Bamse (tegneserie)|Bamse – verdens sterkeste bjørn]]* som figur på en lekeplass ved  Stavsjö Klint nær E4.


## Priser og utmerkelser (utvalg)
* 1979 – 91:an-stipendiet
* 1969 – den svenske tegneserieprisen Adamsonstatyetten

## Referanser


## Eksterne lenker
* 
* 
*  Nettlenker om Rune Andréasson på Torbjørns tegneserieguide
*  Bamsesamlarna.com – om Rune Andréasson, Bamse og andre av seriene hans (på svensk)
Auditiv analyse

En **auditiv analyse** er en type analyse som brukes i musikken. Hvis en studerer musikk på skole eller har det som fag i den videregående opplæringen, vil en sannsynlig komme over dette begrepet. Når man gjør en *auditiv analyse*, hører man på en melodi/sang/låt/komposisjon. Lytteren får aldri se et notebilde/arrangement av sangen. Hele ideen er basert på at en skal forbedre sitt gehør (se: relativt gehør), altså bli bedre til å analysere musikken bare ved hjelp av øret.

## Utførelse av en auditiv analyse
Det er en rekke ting man skal analysere og vurdere i en *auditiv analyse*. Her er en kort liste over hva som er nyttig i en analyse, slik at den blir spennende og utfyllende:
*Tonalitet
*Taktart
*Tempo
*Besetning
*Rytmikk
*Melodikk
*Harmonikk
*Tekstur
*Dynamikk
*Form
*Verktype
*Helhetsinntrykk
*Komponist
*Epoke
*Modulasjoner

## Opphav og bakgrunn
Det er svært vanskelig å si noe om opphavet til en slik analyse, men det er trolig at denne måten å tolke en melodi på kommer fra klassisismen. *Auditiv analyse* blir nesten utelukkende gjort av klassisk musikk. Kjente komposisjoner av Mozart, Beethoven og Bach er svært ofte analysert på en slik måte.

Uttrykket *auditiv analyse* kom ikke før på 1800-tallet tror noen, men det er først i det siste begrepet har blitt praktisert ettersom det er blitt pensum i 2MU og 3MU i den videregående skolen. Her blir også begrepet praktisert i form av en skriftlig eksamen. Da får elevene høre et stykke tre til fire ganger, avhengig av lengde og hastighet. På en slik eksamen kobles auditiv analyse til en refleksjonsoppgave, ofte tilknyttet et tema (musikk og politikk, musikk og bilde o.l)

## Se også
* Relativt gehør
The Order of the Stick

***The Order of the Stick*** (ofte forkortet ***OotS***) er en amerikansk nettegneserie skapt av Rich Burlew. Serien er en humoristisk parodi på fantasy-rollespillet *[[Dungeons and Dragons]]* og bygger løst på 3.5-reglene. Dette kommer tydelig fram i seriens første stripe.

Tegneserien blir tegnet og forfattet i strekmann-stil, som også er grunnen til navnet på både serien og rollespill-gruppen den omhandler. 

## Hovedfigurer
### Protagonister
Seriens helter er eventyrgruppen kjent som *The Order of the Stick*:

* Roy Greenhilt – Leder av gruppen
* Durkon Thundershield
* Vaarsuvius
* Haley Starshine
* Elan
* Belkar Bitterleaf

### Antagonister
* Xykon
* Redcloak
* The Monster in the Dark (engelsk: Monsteret i Mørket)
* The Linear Guild
** Nale – Elans onde tvillingbror og leder av The Linear Guild
** Thog
** Sabine
* Tsukiko
* Miko Miyazaki
* General Tarquin
* Minister Malack

## Utgivelser
Til tross for at serien er ment å bli publisert på nettet, har det likevel kommet ut åtte tegneseriebøker, inkludert tre fortellinger som ikke har blitt publisert på nettet; *On the Origin of PCs*, *Start of Darkness* og *Snips, Snails, and Dragon Tales*. Spillet *The Order of the Stick Adventure Game: The Dungeon of Dorukan* som er basert på tegneserien, ble utgitt i 2006.

* *Dungeon Crawlin' Fools* (2005)
* *On the Origin of PCs* (2005)
* *No Cure for the Paladin Blues* (2006)
* *Start of Darkness* (2007)
* *War And XPs* (2008)
* *Don't Split the Party* (2009)
* *Snips, Snails, and Dragon Tales* (2011)
* *Blood Runs in the Family* (2014)

## Eksterne lenker
*
Delmenhorst

**Delmenhorst** er en by i delstaten Niedersachsen i Tyskland med rundt 75&nbsp;000 innbyggere. Byen ligger mellom Bremen og Oldenburg. 

## Historie

Delmenhorst ble først nevnt i et dokument i 1254, etter at greven av Oldenburg, Otto I, kjøpte stedet nær elven Delme i 1234. Det ble bygget en borg for å verne om den nye bosetningen i 1247. Den påfølgende greven, Otto II, flyttet inn i borgen. 15. juli 1371 ble byen erklært en selvstendig by etter Bremenloven. 

Etter en kort periode under styret til biskopen i Bremen fra 1421 til 1436 ble Delmenhorst gitt tilbake til Oldenburg. Delmenhorst ble senere fryktet for sine røverriddere ledet av grev Gerd. Dette endte i 1482 ved at borgen ble beleiret av biskopen i Münster. Etter dette kom derfor byen under styret til Münster frem til grev Anton I vant byen og borgen tilbake i 1547.

Etter at den siste arvingen til Anton, Kristian, døde i 1647, gikk Delmenhorst igjen tilbake til Oldenburg. Siden Oldenburg på denne tiden ble styrt av en slektning av den danske kongen var Delmenhorst nå under dansk kontroll. 

I 1767 ble Delmenhorst kjøpt av tsarina Katarina II, men ble gitt tilbake til Oldenburg i 1773. I 1777 ble Delmenhorst hertugdømme av Oldenburg. I 1806 okkuperte den franske og nederlandske hæren området, og Delmenhorst ble en del av Frankrike under Napoléon Bonaparte fra 1811 til 1813. 

Under den industrielle revolusjon opplevde Delmenhorst kraftig økonomisk vekst, mye på grunn av Bremen. Siden Bremen lå i en annen tollsone måtte kjøpmenn som ville eksportere varer ut fra Bremen betale dyre tollavgifter. De eksporterte derfor varene til de omkringliggende landsbyene. 

I 1903 ble Delmenhorst en kreis, noe som gjorde at den nå hadde selvstyre. I 1930-årene og depresjonen gikk enkelte av fabrikkene konkurs, men byen fortsatte å vokse og innlemmet de omkringliggende landsbyene rundt seg. Under krystallnatten i november 1938 ble synagogen brent ned av nazistene, som kom til makten i Tyskland i 1933. Etter andre verdenskrig lå Delmenhorst i den britiske okkupasjonssonen og måtte håndtere tusenvis av flyktninger fra Øst-Tyskland, som nå var okkupert av Sovjetunionen. I 1950 bodde mer enn 57&nbsp;000 mennesker i Delmenhorst. 

Fra 1960-årene økte arbeidsledigheten i byen og mer enn 13 % gikk uten arbeid, mens 7 % levde på trygd. 

## Bilder

File:Delmenhorst Gartenhaus.jpg|Den tidligere grevens hagehus
File:Delmenhorst Stadtkirche 2.jpg|Den evangeliske kirken
File:Wasserturm Delmenhorst.jpg|Vanntårnet


## Referanser


## Eksterne lenker
*
Tadeusz Kościuszko-monumentet i Łódź

**[[Tadeusz Kościuszko]]-monumentet** (polsk *Pomnik Tadeusza Kościuszki*) ligger på Frihetsplassen i Łódź, like ved Piotrkowska-gatens utløp i sørlig retning. Hele monumentet er 17 meter høyt og ble bygd i fire år.

I dag er monumentet et av Łódź’ mest karakteristiske symboler, på samme måte som Sirenen i Warszawa og Adam Mickiewicz-monumentet i Kraków. 

## Historie og form
Den 15. oktober 1917, 100 år etter den berømte nasjonalheltens død, ble det bestemt at et monument over ham skulle reises. Samtidig fikk den tidligere Spacerowa-gaten, byens andre representative gate etter Piotrkowska-gaten, det nye navnet «Tadeusz Kościuszkos allé». 

Monumentet ble utformet av skulptøren Mieczysław Lubelski. Det forestiller Tadeusz Kościuszko i sittende stilling, støttet av et tre som symboliserer «Rettferdighetstreet». I sin andre hånd holder han et sammenrullet dokument (sannsynligvis Połaniec-proklamasjonen). Mellom bena hans ligger en ridderrustning og en liten kanon. Den fire meter høye skulpturen står på en åttekantet sokkel, som er overbygd med en avskåret pyramide. Fire tavler er montert på sokkelen. De forestiller viktige hendelser fra nasjonalheltens liv: Eden på markedsplassen i Kraków, underskrivningen av Połaniec-proklamasjonen samt to basrelieffer av Kościuszko med George Washington og Bartosz Głowacki. 

Den offisielle avdukingen av monumentet den 14. februar 1930 ble en stor begivenhet som samlet om lag 30 000 av byens innbyggere. 

Under andre verdenskrig, den 11. november 1939, ble monumentet revet ned av tyske nazister. Det ble først gjenoppreist i sin opprinnelige form i 1960 av den samme Mieczysław Lubelski, men også Antoni Biłas samt Elwira og Jerzy Mazurczyk. Fem bevarte elementer fra de opprinnelige basrelieffene er utstilt i Selvstendighetstradisjonenes museum ved Gdańska-gaten 13.
Eldgjá

**Eldgjá** er en vulkansk kløft på Island. Kløften og de nærliggende Laki-kraterne er en del av det samme vulkanske systemet som Katla sør i landet. *Eldgjá* betyr «ildkløft» på norsk.

Kløften ligger mellom Landmannalaugar og Kirkjubæjarklaustur, og er på det meste 270 meter dyp og 600 meter bred. Den ble oppdaget av Þorvaldur Þoroddsen i 1893. Det første dokumenterte utbruddet var i 934, og var den største flombasalten i historisk tid. Det er estimert at utbruddet produserte 18 km³ med lava og mer enn 4 km³ med tefra.

Innenfor kløften finnes det et flott fossefall kalt Ófærufoss. En naturlig bro som strakk seg over fossen forsvant i 1993 på grunn av issmelting. Stor vannmengde fra issmeltingen førte til at broen ble oversvømmet og gikk tapt.

## Se også

* Islands geografi

## Referanser



## Eksterne lenker

* Information om vulkansk aktivitet i området 
* Bilder fra området ved Ófærufoss
Fiat Abarth 1500 Coupé

**Abarth 1500 Biposto Coupé** var en konseptbil bygget for den italienske bilprodusenten Abarth av designhuset Bertone, og designet av Franco Scaglione, i 1952. Bilen ble første gang presentert på bilutstillingen i Torino i 1952. Modellen er den første Franco Scaglione designet for Bertone, og er også en av de aller første Fiat-baserte Abarth-modellene. Mange mener *1500 Biposto Coupé* også var forgjengeren til den senere BAT-serien av konseptbiler fra Bertone, da bygget for Alfa Romeo som en serie studier av aerodynamikk.

Under panseret satt en 1.5-liters motor med fire sylindre på rekke og to forgassere, med en effekt på 75 hestekrefter. Denne var koblet til en firetrinns manuell girkasse.

Etter presentasjonen på bilutstillingen i Torino ble bilen, som kun var bygget i ett eksemplar, kjøpt av Packard og fraktet til Detroit, USA, hvor Packars designstudio overtok bilen. Etter at disse var ferdige med bilen ble den gitt som gave til Richard Austin Smith, redaktør for magasinet Fortune, som takk for at han hadde foreslått et slagord til en reklamekampanje for Packard, som senere ble brukt. Bilen ble overlevert til Smith i juli 1953, som beholdt den frem til sin død, da den ble solgt på auksjon.
Grottebadet

**Grottebadet** er et badeland (svømmehall) i Harstad i Troms. Hallen er sprengt inn i fjellet i Harstad sentrum, og har blant annet 25 meters konkurransebasseng, lekeland og varmtvannsbasseng. Byggearbeidene startet i 1999 og Grottebadet ble åpnet i juni 2003. Da Grottebadet åpnet, ble den gamle svømmehallen i Kanebogen stengt. Byggekostnaden for Grottebadet var ca. 130 millioner kroner.

Grottebadet slet med dårlig økonomi i starten. Avisa *[[Harstad Tidende]]* meldte både i 2006 og 2007 om stort, negativt driftsresultat for Grottebadet. Etter åpningen av Lofast har besøkstallene økt. I 2009 var Grottebadet Nord-Norges nest mest besøkte opplevelsesattraksjon – kun slått av Nordkapp – med 198&nbsp;065 besøkende. I 2010 snudde den økonomiske trenden  og i 2014 var Grottebadet blant gasellebedrifter i Troms fylke 

Grottebadet AS eies 100% av Harstad kommune. Bedriften ansetter ca. 30 personer. Grottebadet har tett samarbeid med Feel24, som også ligger i fjellet.

## Referanser


## Eksterne lenker
* Grottebadets nettside
Torleiv Moren

**Torleiv Moren** (født 11. februar 1911 i Trysil, død 3. januar 2009) var en norsk maler. 

Moren var utdannet ved SHKS 1927–28 og ved Statens kunstakademi 1928 og 1931. Han debuterte på Høstutstillingen i 1933, med separatutstilling i Kunstnerforbundet i 1936, og bodde i hjembygda det meste av livet. Han var sønn av forfatteren Sven Moren og bror til forfatteren Halldis Moren Vesaas.
 
Kunsthistorikeren Ole Rønning Johannessen skriver (1983) at «Moren fant snart sin egen uttrykksform og utviklet seg etter hvert mot et maleri preget av stillhet og intimitet».

## Referanser


## Kilder
* Ole Rønning Johannessen. «Torleiv Moren» I: ''Norsk kunstnerleksikon''. Bd 2. 1983
* Ole Rønning Johannessen. *Torleiv Moren, målaren frå Trysil*. 1988 ISBN 82-7404-026-0
Moelven Industrier

**Moelven Industrier ASA** er et skandinavisk industrikonsern som eies av Glommen Mjøsen Skog SA (78,84 %), Viken Skog SA (20,80 %) og Allskog SA (0,08 %). De resterende 0,28 % eies i hovedsak av privatpersoner. Selskapet ble etablert i 1899 under navnet *Moelven Brug AS*. I 1987 ble selskapet omorganisert og Moelven Brug ble morselskap i et større konsern, Moelven Industrier AS.

Konsernet produserer og leverer bærekraftige produkter og tjenester til byggebransjen. Det inkluderer interiørprodukter, trelast til industri, limtre, byggmoduler, fleksible kontorløsninger, flis og bioenergi.  

Moelven består av 34 produksjonsselskaper fordelt på 41 produksjonssteder i Norge og Sverige. Moelven har også et større antall kontorer for marked, salg, service og montering.

Moelvens produkter og tjenester selges til kunder innenfor tre hovedsegmenter: foredlingsindustri, handel og byggevirksomhet. Moelven er derfor organisert etter disse kundegruppene, og ikke etter prosessene:

# **Divisjon Timber**, som produserer skurlast, samt foredlede industrikomponenter.
# **Divisjon Wood**, som utvikler og produserer et stort utvalg trebaserte bygg- og interiørprodukter med høy foredlingsgrad.
# **Divisjon Byggsystemer**, som består av virksomhetsområdene limtre, byggmoduler og systeminnredning.

Konsernet har ca. 3200 medarbeidere og omsetter årlig for NOK 11 milliarder NOK 

## Moelven Mjøsbruket

Moelven Mjøsbruket AS er et norsk sagbruk og et datterselskap i Moelven Industrier. Bedriften tar imot tømmer og produserer trelast for videreforedling. 

Bedriften eksporterer ca 80 prosent av produksjonen, som er på rundt  grantømmer. Hovedmarkeder på eksport er Tyskland, Sveits, Østerrike, Belgia og Nederland og Storbritannia. Biprodukter som bark og flis selges til celluloseindustrien eller biovarme.

Bedriften ligger like ved elva Vismunda.

### Direktører
* 1979 - 1986 Frode Alhaug
* 1986 - 1990 Anders L. Fossum
* 1991 - 1995 Pål Tajet
* 1995 - 1998 Einar Haakon Røhr
* 1999 - 2003 Einar Hårstadhaugen
* 2003 - 2007 Ole Helge Aalstad
* 2008 - 2024 Sturla Westrum
* 2024 - d.d. Petter Fjeld Bjerke

## Kilder
* Proff.no - årsresultater for Moelven Mjøsbruket
* Mjøsbruket 25 år - Fra tradisjon til nye ideer (hefte utgitt i 2004)

## Referanser


## Eksterne lenker
* 
*
Aleja Gwiazd

**Aleja Gwiazd** (*«Stjernenes allé»*) ligger langs Piotrkowska-gaten i Łódź, mellom 6. august-gaten og Rubinsteins passasje. Alleen ble anlagt etter initiativ av skuespilleren Jan Machulski, og er inspirert av Hollywood Walk of Fame.

Den første messingsstjernen, til skuespilleren Andrzej Seweryn, ble murt inn i 1997. På gatens østlige side finnes stjernene til regissører og kameramenn, mens den vestlige siden er belagt med stjernene til skuespillere.

## Stjerner på Aleja Gwiazd
*Jadwiga Andrzejewska – skuespillerinne
*Jerzy Antczak – regissør
*Jerzy Bossak – regissør 
*Zbigniew Cybulski – skuespiller 
*Aleksander Ford – regissør 
*Janusz Gajos – skuespiller 
*Wojciech Jerzy Has – regissør 
*Jerzy Hoffman – regissør 
*Agnieszka Holland – regissør 
*Gustaw Holoubek – skuespiller 
*Krystyna Janda – skuespillerinne 
*Jerzy Kawalerowicz – regissør 
*Krzysztof Kieślowski – regissør 
*Wojciech Kilar – komponist 
*Henryk Kluba – regissør 
*Bogumił Kobiela – skuespiller 
*Marek Kondrat – skuespiller 
*Krzysztof Kowalewski – skuespiller 
*Tadeusz Łomnicki – skuespiller 
*Jan Machulski – skuespiller 
*Juliusz Machulski – regissør 
*Andrzej Munk – regissør 
*Pola Negri – skuespillerinne 
*Leon Niemczyk – skuespiller 
*Daniel Olbrychski – skuespiller 
*Cezary Pazura – skuespiller 
*Franciszek Pieczka – skuespiller 
*Roman Polański – regissør 
*Włodzimierz Puchalski – regissør 
*Wojciech Pszoniak – skuespiller 
*Anatol Radzinowicz – scenograf 
*Zbigniew Rybczyński – regissør 
*Zygmunt Samosiuk – kameramann 
*Andrzej Seweryn – skuespiller 
*Piotr Sobociński – kameramann 
*Witold Sobociński – kameramann 
*Andrzej Wajda – regissør 
*Stanisław Wohl – kameramann 
*Jerzy Wójcik – kameramann 
*Jerzy Toeplitz – grunnleggeren av Filmhøyskolen i Łódź
*Beata Tyszkiewicz – skuespillerinne 
*Zbigniew Zapasiewicz – skuespiller 
*Krzysztof Zanussi – regissør
## Eksterne lenker
*
Henryk Sachs’ mursteinshus

**Henryk Sachs’ mursteinshus** (polsk *Kamienica Henryka Sachsa*) ligger ved Piotrkowska-gaten 107 i Łódź, på andre siden av Juliusz Heinzels palass. Bygningen ble opprinnelig reist til kjøpmannen Salomon Baharier i 1881 etter tegninger av Edward Crentzburg. Den fikk påbygd sin fjerde etasje i 1895. 

Mursteinshusets eklektiske fasade ble ombygd av Dawid Lande i 1897 etter initiativ av bygningens nye eier Henryk Sachs. Fasaden fikk da dagens rike utsmykning, med blant annet festoner, bukranioner (okseskaller), blomstergirlandere, maskaroner, laurbærblader, tsarørner og brennende fakler.
Schycht-familiens mursteinshus

**Schycht-familiens mursteinshus** (polsk *Kamienica Schychtów*) ligger ved Piotrkowska-gaten 128 i Łódź. 

Bygningen ble reist i art nouveau i 1905 til Alwina og Gustaw Schycht etter tegninger av Gustaw Landau-Gutenteger, som flyttet inn i mursteinshusets tilbygg. Bygningen var imidlertid belastet med flere lån, og i 1960 gikk den over til Statskassen. 

Mursteinshuset har mansardtak og en fasade pyntet med dyre- og plantemotiver. Over de to høyest liggende vinduene finnes et mannshode og et kvinnehode. Innkjørsporten er plassert asymmetrisk i fasaden. Elevasjonen fra gårdsplassen er pyntet med blomster, blader, masker og frukt.
Alfa Romeo Canguro

**Alfa Romeo Canguro** var en konseptbil fra den italienske bilprodusenten Alfa Romeo, designet av Giorgetto Giugiaro hos designhuset Bertone. Modellen ble første gang presentert på bilutstillingen i Paris, Frankrike i 1964.

Alfa Romeo hadde tidlig på 1960-tallet stor suksess i motorsport med sin *TZ*-modell, bygget av Zagato, og kikket i 1964 på mulighetene for å utvikle en gatemodell av løpsbilen. Zagato-versjonen var svært dyr, så Alfa Romeo tilbød både Bertone og Pininfarina hvert sitt chassis, som de så skulle bygge en gatemodell på. Hos Bertone fikk den unge designeren Giorgietto Giugiaro ansvaret for prosjektet, og utviklet et svært aerodynamisk karosseri i glassfiber, som var både lettere og lavere enn Zagatos løpsbil, som var bygget i aluminium. Av aerodynamiske hensyn ble også frontvinduet limt fast, noe som var aller første gang i en bilmodell. Bilen ble presentert i Paris i 1964, og fikk navnet *Canguro*, italiensk for «kenguru».

Giugiaros Canguro fikk god respons fra publikum og presse, men Alfa Romeo valgte allikevel å droppe prosjektet. Det ble kun bygget ett eksemplar, som under en testkjøring for pressen ble alvorlig skadet da en journalist kjørte ut av veien. Dette eksemplaret ble kjøpt av den tyske journalisten Gary Schmidt i 1971, som hadde planer om å bygge opp bilen igjen. Dette ble ikke gjort, og på 1990-tallet ble bilen kjøpt av en japansk samler, som fikk restaurert bilen i all hemmelighet før den ble premierevist på utstillingen *Villa d'Este Concours d'Elegance* i 2005, hvor den fikk prisen *Best in show*.

Selv om Canguro kun er produsert i ett eksemplar kan detaljer fra designet gjenkjennes hos flere andre Alfa Romeo-modeller, samt flere andre modeller fra Bertone.
Organisasjonen mot politisk overvåking

**Organisasjonen mot politisk overvåking** er en organisasjon som ble opprettet i kjølvannet av Lund-rapporten og andre avsløringer om politisk overvåking i Norge. Organisasjonen ble stiftet i 2001 av personer som selv hadde vært utsatt for politisk overvåking, og den har som formål å forhindre politisk overvåking i fremtiden og å sikre rettighetene til dem som er blitt overvåket. Leder siden 2008 er advokat Geir Hovland. Tidligere ledere er Kjell Bygstad, Åge Fjeld,  Erling Folkvord og Kjell Horn.

## Eksterne lenker
* 
*
Markus Silbersteins fabrikk

**Markus Silbersteins fabrikk** (polsk *Fabryka Markusa Silbersteina*) ligger ved Piotrkowska-gaten 248/250 i Łódź.

Fabrikken ble bygd i 1896 etter tegninger av Adolf Zeligson. Den knytter tydelig an til fortifikasjonsarkitektur, og er i dag et av de mest interessante eksempler på 1800-tallets industriarkitektur i Łódź.

Etter andre verdenskrig ble fabrikken nasjonalisert. I dag huser den handelssenteret «Piotrkowska 250».

## Eksterne lenker
*
Grønnsvovelbakterier

* *[[Ancalochloris]]*
* *[[Chlorobium]]*
* *[[Chloroherpeton]]*
* *[[Clathrochloris]]*
* *[[Pelodictyon]]*
* *[[Prostheochloris]]*

**Grønnsvovelbakterier** er en familie av anaerobe fotoautostrofiske bakterier. De er i nær slekt med Bacteroidetes, selv om de er svært ulike. De har nå fått sin egen rekke.

*[[Chlorobium]] tepidum* har dukket opp som en modellorganisme for gruppen.

## Referanser


## Eksterne lenker
*
Fusobacterium

***Fusobacterium*** er en slekt av anaerob, Gram-negative bakterier, lik *[[Bacteroides]]*.

*Fusobacterium* bidrar til flere ulike sykdommer hos mennesker, inkludert infeksjoner i munnen, Lemierres syndrom og infeksjoner i åpne sår. 

## Referanser


## Eksterne lenker
*
Vladimir Dezjurov

**Vladimir Nikolajevitsj Dezjurov** (russisk: Влади́мир Никола́евич Дежу́ров) (født 30. juli 1962) er en russisk kosmonaut og pilot (i flyvåpenet) som har vært på et opphold på Den internasjonale romstasjonen, ISS Ekspedisjon 3. Han har også fløyet med den amerikanske romfergen, med Sojuz-romskipet og hatt et opphold på den russiske romstasjonen Mir.

## Romferder

### EVA
*  ISS Ekspedisjon 3 – 4 romvandringer
** 8. oktober 2001: 4 t 58 m – Koble Pirs og Zvezda sammen med en kabel. Montere utvendige håndtak og en stige på Pirs.
** 15. oktober 2001: 5 t 52 m – Installerte russiske vitenskapelige eksperiment på utsiden av Pirs.
** 12. november 2001: 5 t 04 m – Jobb med kabler på utsiden av Pirs for dokke-systemet der. Inspeksjon av solceller på Zvezda. Sjekk av en lastekran.
** 3. desember 2001: 2 t 46 m – Fjernet en hindring som hindret et Progress-romskip fra å koble seg til.

## Hedersbevisninger
Dezjurov har fått tre medaljer fra det russiske luftvåpenet under sin karriere.

## Bilder

STS-71 crew.jpg|Mannskapene som deltok på STS-71
STS-105 crew.jpg|Mannskapene som deltok på STS-105
ISS Expedition 3 crew.jpg|Mannskapet på ISS Ekspedisjon 3
STS-108 crew.jpg|Mannskapene som deltok på STS-108


## Referanser


## Eksterne lenker
* NASA Information on Vladimir Dezhurov
* Spacefacts biography of Vladimir Dezhurov
Márkomeannu

**Márkomeannu** er en samisk kultur- og musikkfestival som arrangeres i grenseområdet mellom Tjeldsund kommune i Troms og Evenes kommune i Nordland i slutten av juli hvert år. Festivalen har en klar samisk profil og ønsker å fremme markasamisk kultur samtidig som den ønsker å være en kulturaktør for hele Sápmi. Festivalen ble arrangert for tolvte gang i 2011. Til og med 2006 ble festivalen arrangert av ungdomsforeningen Stuornjárgga Sámenuorak, men fra og med 2007 ble den organisert av en egen festivalforening, Márkomeannu Searvi. Festivalen ble de to første årene arrangert på dyrskueplassen nært Evenes flyplass, men har siden 2002 blitt arrangert på Gállogieddi samiske friluftsmuseum.

Márkomeannu består av blant annet konserter, utstillinger, seminarer og teater. Festivalen hadde 2200 besøkende i 2011. Det er en egen barnefestival kalt Mánáidmeannu og en ungdomsfestival kalt Nuoráidmeannu.

Festivalen fikk Troms fylkeskommunes kulturpris i 2017.
## Referanser


## Eksterne lenker
* 
* Márkomeannu på Facebook 
* Festivalleders blogg
Opel (andre betydninger)

**Opel** eller **OPEL** kan referere til:

*Opel – et tysk bilmerke
*Adam Opel – grunnleggeren av Opel
*Wilhelm von Opel – Adam Opels sønn, innførte samlebåndet i tysk bilindustri
*Fritz von Opel – Wilhelm von Opels sønn, mest kjent for å montere rakettdrift på diverse fremkomstmidler
*Rikky von Opel – Fritz von Opels sønn, Formel-1-kjører
*''Opel'' (album) av Syd Barrett
*Opel (band) – en band fra Hamar
*OPEC (OPEL på noen språk) – Organisasjonen av oljeeksporterende land
Alfa Romeo Carabo

**Alfa Romeo Carabo** er en konseptbil bygget for den italienske bilprodusenten Alfa Romeo av designhuset Bertone, og første gang presentert i 1968. Carabo var blant de første superbilene med såkalt *kiledesign*, som senere har blitt kjent gjennom bilmodeller som Lamborghini Countach. Carabo var også den første bilen med såkalte «saksedører», som også ble benyttet på Countach, og som senere har blitt synonymt med bilmodeller fra Lamborghini, ofte under navnet «Lamborghini-dører».

I dag er Carabo utstilt i Alfa Romeos eget museum.

Bilen er kanskje best kjent i Norge gjennom spillefilmen Flåklypa Grand Prix hvor Ruffino Gassolini («djevelen fra Torino») sin racerbil er basert på **Bertone Carabo**, oppgradert med blant annet bakvinge og større motor. 

## Andre biler fra Flåklypa Grand Prix
* Il Tempo Gigante
* GT Boomerang Rapido (basert på Mc Laren M8B), kjørt av Rudolf Blodstrupmoen
* Lola L&M 260 Can-Am, kjørt av både Carlos Fandangio og Jimmy McQuick
* McLaren Chevrolet, kjørt av Ronnie Medel-Svensson
* Abarth 2000, kjørt av Heinrich von Schnellfahrer